Ruždija
Ruždija (turski: Rüşdiye) jest srednjoškolska ustanova osnovana u Osmanlijskom carstvu nakon Tanzimatskih reformi 1839. Za vrijeme vladavine sultana Abdulmedžida, 1845. godine pripremljen je edikt zapadnog stila, koji je predviđao uspostavljanje novog obrazovnog sistema. Ugledao se na francuski obrazovni sistem, i sastojao se od osnovne škole (Sıbyan mektebi), srednje škole (Ruždije) i fakulteta (Dârülfünun). Prva srednja škola otvorena je 1847. godine u školi Davud-paše u Istanbulu. Svaka ruždija je trebala imati starijeg i mlađeg učitelja, nadziratelja i podvornika. Bilo je ukupno 331 ovakvih srednjih škola i 18750 učenika. U vilajetu Bosna bilo ih je oko 22, iako se ne zna tačan broj.